Տարիֆա

**Տարիֆա** (), քաղաք և համայնք Իսպանիայի հարավում՝ Անդալուսիայի մաս հանդիսացող Կադիսի պրովինցիայի Կամպո դե Խիբրալթար շրջանում։ Զբաղեցնում է 419 կմ² տարածք։ Բնակչության թիվը 2010 թվականի տվյալներով եղել է 17 768 մարդ։ Պրովինցիայի վարչական կենտրոնից՝ Կադիս քաղաքից հեռավորությունը  101 կիլոմետր է։

## Պատմություն
Ուսումնասիրողներից շատերի կարծիքով՝ Տարիֆայի տեղում ժամանակին եղել է հին հռոմեական Մելարիա բնակավայրը։ Տարիֆայի մերձակա Բոլոնիա գյուղի տեղում նույնպես հին հռոմեական բնակավայր է եղել՝ Բաելո Կլաուդիան, որի ավերակները պահպանվել են գյուղի մոտ։ Իսկ Տարիֆան իր ներկայիս անվանումն ստացել է ի պատիվ արաբական Ումայադյան խալիֆայության զորահրամանատար Թարիֆ իբն Մալիքի, ով 710 թվականին գրոհել է այս բնակավայրը և համարվում է Իսպանիայի հողին ոտք դրած առաջին մուսուլմանը։

XI դարում բնակավայրը գտնվել է նախ՝ Ալխեսիրասի, այնուհետև՝ Սևիլյայի թայֆայում։ 1292 թվականին Կաստիլիայի թագավոր Սանչո Չորրորդն ազատագրել է այն։ 1296-ին մավրերը փորձել են գրոհով տիրանալ ամրոցին, բայց պաշտպանները, Մեդինա-Սիդոնիա ազնվականական տոհմի հիմնադիր Գուսման Բարիի հրամանատարությամբ, ետ են շպրտել նրանց։ 1340 թվականին մավրերը Տարիֆան նվաճելու ևս մեկ փորձ են ձեռնարկել, սակայն դարձյալ անհաջողության են մատնվել։

XV—XVII դարերում Տարիֆայի տերերը Էնրիկեսների տոհմի մարկիզներն էին։ 1810—11 թվականներին այդ բնակավայրը հայտնվել է իսպանա-ֆրանսիական պատերազմի թեժ մարտերի կենտրոնում։

## Տեսարժան վայրեր
Տարիֆայի միջնադարյան ամրոցը, որ կրում է Գուսմանի անունը, հիմնադրվել է դեռ Աբդ առ Ռահման Երրորդի օրոք և հետագայում վերակառուցվել։ Նրա պարիսպներից՝ Ջիբրալթարի նեղուցի մյուս կողմում երևում են Մարոկկոյի լեռները։

Քաղաքի միջնադարյան երեք դարպասներից պահպանվել է միայն մեկը։ Զբոսաշրջիկներին գրավում են նաև Կույս Մարիամի և Մատթեոս առաքյալի եկեղեցիները, որոնք կառուցվել են նախկին մզկիթների տեղում։

Անընդհատ փչող քամիների շնորհիվ Տարիֆայի ափամերձ ջրերում լավ պայմաններ են ստեղծված վինդսերֆինգով և օդապարուկային սերֆինգով զբաղվելու համար։ Քաղաքում մինչև անգամ կա օդապարուկային պարապմունքներ կազմակերպող դպրոց։

Լաստանավային կանոնավոր հաղորդակցություն է կազմակերպվում Տարիֆայի և աֆրիկյան ափին գտնվոր Տանժեր նավահանգստի միջև։ Սկսած 2004 թվականից՝ ամեն տարի Տարիֆայում անց է կացվում աֆրիկյան ֆիլմերի փառատոն։

Տարիֆայում է գտնվում մայրցամաքային Եվրոպայի ծայր հարավային կետը՝ Մարոկիի հրվանդանը։ Քաղաքի մերձակայքում են հին հռոմեական *Բաելո Կլաուդիա* բնակավայրի ավերակները, *Մոլինո դե Գվադալմեզի* (*Molino de Guadalmesi*) ինտերնացիոնալ համայնքը, որը *Global Ecovillage Network* նախագծի մաս է կազմում։

## Կլիմա

## Գրականության մեջ
Տարիֆա քաղաքը գեղարվեստորեն նկարագրված է անվանի գրող Պաուլո Կոելիոյի «Ալքիմիկոսը» վեպում, որը 1986 թվականին աշխարհում լայնորեն հրատարակված բեսթսելլերներից է։

## Տես նաև
Արևային ժամացույց Բաելո Կլաուդիայից

## Ծանոթագրություններ

## Պատկերասրահ

Tarifa Night.jpg|Տարիֆայի ծովափը գիշերով
CZ Rorcual FinWhale Estrecho Strait Gibraltar.jpg|Ջիբրալթարի նեղուցում դիտում են կետերին
Basílica Baelo 002.jpg|Բաելոյի բազիլիկ եկեղեցու ավերակները
Panorámica del Castillo de Tarifa, (España).jpg|Ամրոցը
Bunkers de Tarifa.jpg|Սանտա Կատալինա ամրոցը
Ruelle du centre historique, Tarifa (2).jpg|Հին քաղաքամասի փողոցներից մեկը
Bunker-1.jpg|
Panorámica del puerto de Tarifa (España).jpg|Տարիֆայի նավահանգստի համայնապատկերը
TarifaArco.JPG|Միջնադարից պահպանված դարպասը
San Francisco Church Tarifa.jpg|Սան Ֆրանսիսկո եկեղեցին
Panorámica de la calle Amarguras, Tarifa (España).jpg|Ամարգուրաս թաղամասի համայնապատկերը
Portada de San Mateo Tarifa.jpg|Սան Մատեոյի դուռը
Murales desde la carretera Cádiz-Málaga en Tarifa 8España)..jpg|Կադիս-Մալագա ավտոմայրուղու եզրին գտնվող շենքերից մի քանիսը
Reloj solar (M.A.N. Madrid) 01.jpg|Բալեո Կլաուդիայի արևային ժամացույցը


## Արտաքին հղումներ

*Official website 
*Estrecho Natural Park 
*Lances Beach Natural Paraje 
* 

Կատեգորիա:Անդալուսիայի բնակավայրեր
Կատեգորիա:Բնակավայրեր այբբենական կարգով
Կատեգորիա:Իսպանիայի բնակավայրեր
Կատեգորիա:Կադիս պրովինցիայի բնակավայրեր